મોસ્કો: ક્રોએશિયા અને ઈંગ્લેન્ડ વચ્ચે રમાયેલી અત્યંત રોમાંચક બીજી સેમિફાઈનલમાં ક્રોએશિયા 2-1 સાથે વિજેતા બન્યું હતું. ક્રોએશિયા પ્રથમ વખત ફાઈનલમાં પ્રવેશ્યું છે. જ્યારે ઈંગ્લેન્ડનું વર્લ્ડકપનું સ્વપ્ન રોળાઇ ગયું હતું. ઈંગ્લેન્ડની ટીમે શરૂઆતથી જ આક્રમક રમત રમતાં મેચની 5મી મિનિટમાં જ ગોલ કરી દીધો હતો. ઈંગ્લેન્ડના કેઈરન ટ્રિપ્રિયરે ટીમને મળેલી ફ્રી કીકનો સુંદર લાભ ઉઠાવતાં બોલને સીધો જ ગોલપોસ્ટમાં પહોંચાડી દીધો હતો. મેચની 5મી મિનિટમાં જ ગોલ થઈ જતાં ક્રોએશિયાની ટીમ દબાણમાં આવી ગઈ હતી. ત્યાર બાદ ઈંગ્લેન્ડ સંપૂર્ણ પ્રભાવી રહ્યું હતું.